ΚΡΙΤΗΡΙΟ ΑΞΙΟΛΟΓΗΣΗΣ ΣΤΙΣ ΕΝΟΤΗΤΕΣ:  Η ΒΙΟΜΗΧΑΝΙΑ- ΤΑ ΔΗΜΟΣΙΑ ΕΡΓΑ- ΤΟ ΔΙΚΤΥΟ ΤΩΝ ΣΙΔΗΡΟΔΡΟΜΩΝ

1. Να αντιστοιχίσετε τα γεγονότα της στήλης Α με τις χρονολογίες της στήλης Β.

Α. ολοκλήρωση σιδηροδρομικού δικτύου		1.1882-1892
Β. προσάρτηση Θεσσαλίας				2.1909
Γ. διάνοιξη διώρυγας της Κορίνθου			3.1864
Δ. προσάρτηση Επτανήσων				4.1881
Ε. πρώτες πρωθυπουργίες Χαρίλαου Τρικούπη		5.1893

2.Να απαντήσετε με ένα Σωστό ή ένα Λάθος στις ακόλουθες ερωτήσεις:

1.Η εμφάνιση μονάδων παραγωγής που θα μπορούσαν να χαρακτηριστούν βιομηχανικές άρχισε κατά τις πρώτες δεκαετίες της ανεξαρτησίας με συστηματικό τρόπο.
2.Γύρω στα 1870 δημιουργήθηκε σημειώθηκε ένα κύμα ίδρυσης βιομηχανικών επιχειρήσεων περισσότερο από εκατό ενώ ταυτόχρονα παρατηρήθηκε τάση αύξησης του δυναμικού των ήδη υπαρχουσών μονάδων.
3.Ακόμα και μετά την προσάρτηση των Επτανήσων και της Θεσσαλίας η βιομηχανία παρέμεινε προσηλωμένη σε δευτερεύουσες δραστηριότητες,αναζητώντας τη σωτηρία της στην παρέμβαση του κράτους με δασμολογικά ή άλλα ενισχυτικά μέτρα.
4.Στις χερσαίες συγκοινωνίες και στα περισσότερα δημόσια έργα ήταν δεδομένη η ύπαρξη ενδιαφέροντος από το ιδιωτικό κεφάλαιο.
5. Το πιο σημαντικό αποστραγγιστικό έργο της περιόδου μετά το 1870 ήταν η αποξήρανση της λίμνης Κωπαΐδας στη Βοιωτία.
6. Στις μικρότερες και πιο καθυστερημένες  οικονομικά χώρες η απόκτηση σιδηροδρόμου
παρουσιάστηκε από νωρίς ως σημαντική προϋπόθεση  για την είσοδό τους στο χώρο των ανεπτυγμένων κρατών.
7.Η κατασκευή σιδηροδρομικού δικτύου ήταν μια πολυέξοδη υπόθεση και απαιτούσε κεφάλαια που το ελληνικό κράτος δεν μπορούσε να εξοικονομήσει σε πρώτη φάση.
8. Μέχρι τη δεκαετά του 1880 η μόνη σιδηροδρομική γραμμή που είχε κατσκευαστεί στην Ελλάδα ήταν αυτή που συνέδεε την Αθήνα με τη Θεσσαλονίκη.
9.Η μεγάλη ώθηση για την κατασκευή του σιδηροδρομικού δικτύου της Ελλάδας δόθηκε στις πρώτες πρωθυπουργίες του Χαρίλαου Τρικούπη.
10. Το ελληνικό σιδηροδρομικό δίκτυο σχεδιάστηκε ώστε να εξυπηρετεί τις διεθνείς ανάγκες.
11.Οι ιδιώτες ανέλαβαν το μεγαλύτερο μέρος του κόστους του σιδηροδρομικού δικτύου και επωμίστηκαν το μεγαλύτερο μέρος του δανεισμού.

3. Ποιες ήταν οι αιτίες για την αργή ανάπτυξη της βιομηχανίας στην Ελλάδα; 

4. Ποια ήταν η κατάσταση των υποδομών του ελληνικού κράτους το 1830;

5.Ποια ήταν τα οφέλη που πρόσφερε το σιδηροδρομικό δίκτυο στην Ελλάδα και τι δεν κατόρθωσε να επιτύχει;


6. Με βάση τις ιστορικές σας γνώσεις και λαμβάνοντας υπόψη τις πληροφορίες του ιστορικού παραθέματος να γράψετε ποια προβλήματα αντιμετώπισε η κατασκευή του οδικού δικτύου της Ελλάδας;

Το κοινοβουλευτικό καθεστώς παρέλαβε λοιπόν μια κληρονομιά πολύ βαρυμένη, ιδίως στον καίριο τομέα της συγκοινωνιακής υποδομής. Με αυτά τα προηγούμενα προτάθηκε το 1873 στη Βουλή το βασικό νομοθέτημα του 19ου αιώνα για τις οδικές συγκοινωνίες. Η φιλοδοξία που εκφράστηκε στην εισηγητική έκθεση ήταν να κατασκευαστούν 3.000 χιλιόμετρα μέσα σε μία δεκαετία.Αλλά η λαμπρή αυτή προοπτική διαψεύστηκε. Αφενός η κατασκευή διάρκεσε είκοσι χρόνια και αφετέρου έγινε με πολλές ποιοτικές θυσίες, που περιόρισαν σοβαρά τη λειτουργικότητα του δικτύου. Η οδική υποδομή της οικονομίας παρέμεινε έτσι υπανάπτυκτη ως το τέλος του αιώνα, παρά την αναμφίσβητη πρόοδο που οπωσδήποτε συντελέστηκε στο μεταξύ. 
Πράγματι, το ολικό μήκος του οδικού δικτύου αυξήθηκε κατά 650 περίπου χιλιόμετρα μεταξύ 1873 και 1882. Και στη δεκαετία της μεγάλης προσπάθειας του Τρικούπη 1883-892, έγινε ένα άλμα 2.200 χιλιομέτρων. Το δίκτυο ήταν όμως ποιοτικά υπανάπτυκτο, ακόμη και στα τέλη του αιώνα. Γιατί κατασκευάστηκε με κριτήρια ψηφοθηρικά, που σημαίνει κακή τεχνική και υλικά δεύτερης ποιότητας και κατόπιν αφέθηκε στην τύχη του, χωρίς τη συντήρηση που ενώ ήταν απαραίτητη, δεν εντυπωσίαζε τους πολίτες.
…Άλλωστε παρά τη μεγάλη ποσοτική πρόοδο, το δίκτυο εξακολουθούσε να είναι εντελώς ανεπαρκές για μια χώρα που είχε επιτακτική ανάγκη να ξεπεράσει τα σοβαρά εμπόδια που έθετε στις επικοινωνίες και στις ανταλλαγές η γεωγραφική της μορφή.

